കണ്ണൂരില് കുഞ്ഞ് പുഴയില് വീണ് മരിച്ച സംഭവം പിതാവിനായി അന്വേഷണം ശക്തമാക്കി കണ്ണൂര്: കണ്ണൂര് പാനൂര് പത്തിപ്പാലത്ത് കുഞ്ഞ് പുഴയില് വീണ് മരിച്ച സംഭവത്തില് വഴിത്തിരിവ്. തന്നെയും മകളെയും ഭര്ത്താവ് ഷിജു പുഴയിലേക്ക് തള്ളിയിട്ടതാണെന്ന് അമ്മ സോന പോലീസിനോടു പറഞ്ഞു. സോനയുടെ മൊഴിയുടെ അടിസ്ഥാനത്തില് കെ.പി. ഷിജുവിനെതിരെ പോലീസ് കേസെടുത്തു. വെള്ളിയാഴ്ച വൈകിട്ട് ആറിനാണ് സംഭവം.സോനയെയും ഒന്നര വയസുള്ള മകള് അന്വിതയെയുമാണ് ഷിജു പാത്തിപ്പാലം വള്ള്യായി റോഡില് ജല അതോറിറ്റി ഭാഗത്തെ പുഴയിലേക്ക് തള്ളിയിട്ടത്. കരച്ചില് കേട്ടെത്തിയ നാട്ടുകാരാണ് സോനയെ രക്ഷപെടുത്തിയത്. നാട്ടുകാരും ഫയര്ഫോഴ്സും ചേര്ന്ന നടത്തിയ തെരച്ചിലില് കുഞ്ഞിന്റെ മൃതദേഹം കണ്ടെത്തിയിരുന്നു.ഷിജുവിന്റെ മൊബൈല് ഫോണ് സ്വിച്ച് ഓഫ് ആക്കിയ നിലയിലാണ്. ഇയാളെ കണ്ടെത്താന് പോലീസ് അന്വേഷണം ഊര്ജിതമാക്കി.